John Isbell

John Isbell (s. 1839) on yhdysvaltalainen Etelä-Missourin alueella vaikuttava maantierosvo. Isbell tunnetaan lainsuojattoman Jim Lowrien johtaman rikollisryhmän jäsenenä.

Varhainen elämä
Isbell syntyi Missourin Forsythissa vuonna 1839 tilalliseen perheeseen. Hän oli perheen kolmas lapsi siskonsa ja veljensä ohella. Isbellin perhe oli kotoisin Pohjois-Arkansasista, mutta muutti Forsythin alati kasvavalle alueelle uusien mahdollisuuksien perässä.

Yhdysvaltain sisällissota
Isbellin perhe oli eteläisten juuriensa takia myötämielinen Yhdysvaltain Konfederaatiota kohtaan. Monen muun paikallisen tavoin, Isbell värväytyi Konfederaation joukkoihin.

Sisällissodan aikaan Forsyth joutui sekä Konfederaation että Unionin armeijan hallinnoitavaksi. Vuonna 1863 unionin joukot perääntyivät kaupungista ja polttivat sen maantasalle poltetun maan taktiikan tavoin. Isbellin perhe menetti kaupungin tuhossa koko tilansa.

Elämä sodan jälkeen
Huolimatta sodan päättymisestä, Konfederaation ja Unionin kahtiajako eli Yhdysvaltain eri alueilla pitkään. Missourin alueella konfederaatiojoukot jatkoivat toimintaansa sitkeän sissisodan muodossa. Isbell oli osallisena paikallisia ongelmia aiheuttaneissa sissitoimissa ja eri bushwacker-ryhmittymissä. Vuosien vieriessä moni jätti elämän taakseen, osan siirtyessä lainsuojattomuuden puoleen. Myös Isbell eli hajanaista elämää, tehden rikoksia ja sekalaista työtä leipänsä eteen.

Jim Lowrie Gang
Vuoden 1880 kesällä Isbell tapasi lainsuojattomat Jim Lowrien ja King Callahanin Springfieldin kaupungissa. Kolmikko liittäytyi yhteen muodostaen aluetta samana vuonna piinanneen Jim Lowrie Gangin. Ryhmä oli syyllisenä lukuisiin rikoksiin Greenen piirikunnan alueella Missourissa.

Jengin viimeiseksi ryöstöksi jäi Bullingerin pankin ryöstö, jonka yhteydessä Isbell haavoittui vakavasti ja vangittiin paikallisen sheriffin toimesta.

Isbellin suorittamat ryöstöt

 * Butcher's Creekin postivaunuryöstö
 * Union Midwest Missourin junaryöstö
 * Greene County Bankin ryöstö